Die wêreld in foto’s – 17 Junie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het openbare geriewe, insluitend pretparke, tydelik hul deure gesluit. Thailand het egter afsonderingmaatreëls vir sakeondernemings opgehef nadat geen aktiewe Covid-19-gevalle die afgelope drie weke aangemeld is nie. Gevolglik het die inwoners van Bangkok die kans benut om te baljaar by hul plaaslike pretpark. Só geniet Thais die pretpark nadat afsonderingsmaatreëls in Bangkok gedeeltelik opgehef is. Besoekers aan die Siam Amazing-pretpark in Bangkok ry op ŉ tuimeltrein. (Foto: Sakchai Lalit, AP) ŉ Pretpark-besoeker op ŉ waterglybaan. (Foto: Sakchai Lalit, AP) Besoekers aan die Siam Amazing-pretpark ry op ŉ tuimeltrein wat aan regulasies vir sosiale afstandhandhawing voldoen. (Foto: Sakchai Lalit, AP) Twee besoekers geniet ŉ glybaan by ŉ pretpark in Bangkok, Thailand. (Foto: Sakchai Lalit, AP) ŉ Besoeker tref die water op ŉ glybaan. (Foto: Sakchai Lalit, AP)